Gandia celebra el Pont de Maig amb una variada programació d?activitats per a tots els públics a la seua platja
25 abril 2025

## Gandia celebra el Pont de Maig amb una variada programació d?activitats per a tots els públics a la seua platja25 abril 2025Última actualització: 25 abril 2025

![](../gestion/img/6a4d10216dd47aa015c7a3589a4127a651b264ec112360f4fc20ea1373b3ca61.jpg)  
  

Amb motiu del Pont de Maig, l’Ajuntament de Gandia, a través dels departaments de Turisme, Cultura i Fira i Festes que dirigeix la regidora Balbina Sendra, ha preparat una programació de l’1 al 4 de maig pensada perquè residents i visitants gaudisquen d’experiències úniques vora mar.

Les activitats es desenvoluparan principalment a la platja i estan dirigides a totes les edats i gustos, combinant esport, música, jocs i tradicions.

La regidora ha explicat que es tracta d’una forma de dinamitzar la platja al llarg d’aquestes dates, on es preveu una molt bona ocupació hotelera i afluència de visitants. “Les previsions són que estarem en la línia dels últims resultats que hem obtingut i que, una vegada més, ens han col·locat com a referents pel que fa a ocupació hotelera”, ha declarat Sendra, qui ha afegit que aquesta programació dirigida a tots els públics suposa un al·licient més a l’hora d’elegir un destí.  
“Ser capaços d’oferir gastronomia, la millor platja, natura, cultura, patrimoni i oci en un mateix destí ens fa referents. Hem treballat molt per preparar una sèrie d’activitats que resulten atractives al públic i ens permeten fidelitzar cada vegada més visitants”, ha afirmat.

  
Programació  
El dijous 1 de maig comença amb una sessió de Latin Fitness a les 9:00 h (Escenari 1, carrer Alcoi), una activitat esportiva amb música pensada per activar cos i ment. A la vesprada, de 18:00 a 20:00 h, els més menuts podran gaudir de “Jocs a la Mar: La Fireta” amb jocs familiars a l’Escenari 2 (c/ Illes Balears).  
El divendres 2 a la mateixa hora del matí, serà el torn del Ioga, una pràctica dirigida a tots els nivells que promou la mobilitat, la higiene postural i la relaxació. A la vesprada, continuen els jocs amb estructures de fusta (Escenari 3, c/ Galícia), i a les 19:00 h se celebrarà el Dia Internacional de la Dansa a la Plaça del Port (Moll dels Borja), amb la participació de diverses escoles de dansa locals.

  
El dissabte 3, torna el Latin Fitness pel matí, i a la vesprada, a les 18:00 h, hi haurà una actuació musical del Grup Velvet (Escenari 3), a més de mini golf i jocs per a tots. A les 19:00 h, el Grup de Danses La Delicà de Gandia i la Rondalla La Comarcal oferiran un espectacle de música i danses tradicionals valencianes.

  
El diumenge 4, les activitats conclouen amb una última sessió matinal de Ioga. A més, cada vesprada a les 17:00 h, si l’oratge ho permet, se celebrarà l’activitat "Estels a la mar" a la zona Albatros, organitzada per Cometes Gandia, una experiència visual per gaudir en família.

[Twittear](https://twitter.com/share)